Teaniini

Teaniini (myös L-teaniini, 5-N-etyyli-L-glutamiini) on aminohappo, jota on teepensaan (Camellia sinensis) lehdistä uutetussa teessä. Teaniini läpäisee veriaivoesteen ja sillä on psykoaktiivisia ominaisuuksia.

Kahdessa desilitrassa teetä on 24 milligrammaa teaniinia.https://www.researchgate.net/publication/251575381_How_much_theanine_in_a_cup_of_tea_Effects_of_tea_type_and_method_of_preparation

Teaniinia ei tule sekoittaa teiiniin, joka on teen sisältämästä kofeiinista käytetty nimitys.

 Farmakologia 
 In vitro 
Teaniini on rakenteellisesti samanlainen kuin eksitatorinen välittäjäaine glutamaatti ja sitoutuu glutamaattireseptoreihin in vitro, vaikkakin paljon pienemmällä affiniteetilla verrattuna. Tarkemmin sanottuna se sitoutuu ionotrooppisiin glutamaattireseptoreihin mikromolaarisella tasolla, mukaan lukien AMPA- ja kainaattireseptorit, ja vähäisemmässä määrin NMDA-reseptoriin. Se toimii kahden edellisen kohdan antagonistina ja NMDA-reseptorien osittaisena koagonistina. In vitro teaniini sitoutuu myös ryhmän I mGluR-reseptoreihin. Lisäksi se estää glutamiinin ja glutamaatin kuljettajia ja estää siten glutamiinin ja glutamaatin takaisinoton.

 Fysiologiset vaikutukset 
Teaniini tasapainottaa aivoissa hermovälittäjäaine glutamaatin vaikutusta.

Terveysvaikutukset
Vuonna 2003 julkaistussa pienessä pilottitutkimuksessa toista tutkimusryhmää ohjeistettiin juomaan päivittäin 6 desilitraa vahvaa teetä toisen ryhmän juodessa 5-6 kupillista pikakahvia. Teetä juoneiden verinäytteissä oli viisi kertaa suurempi määrä antibakteerisia proteiineja kuin kahvia juoneilla. Tämä saattoi olla kuitenkin vain osoitus siitä, että kahvi heikentää immuunijärjestelmän toimintaa.

Euroopan elintarviketurvallisuusvirasto ei löytänyt kesäkuussa 2011 laatimassa selvityksessään riittäviä perusteita väitteille, joiden mukaan teaniini parantaisi kognitiivisia kykyjä, vähentäisi stressiä, ylläpitäisi normaalia unta tai vähentäisi kuukautisiin liittyvää epämukavuutta.

 Suuriannoksinen käyttö 
Suuriannoksisen teaniinin ja kofeiinin yhdistelmän vaikutuksia tutkittiin hyvin pienillä koehenkilömäärillä vuosina 2007 ja 2008. Vuoden 2007 tutkimuksessa nautittiin teaniinia ja kofeiinia kerralla määrä, joka vastasi 4,5 mukia teetä sekä myös 2,5 kupillista kahvia. Yhdistelmän tarkkaavuutta lisäävä vaikutus kesti kolme tuntia."Distracted? Tea might help your focus". sciencenews.org. September 29th, 2007. "John J. Foxe of the Nathan S. Kline Institute for Psychiatric Research in Orangeburg, N.Y., and his colleagues recruited 16 people for tests of attentiveness on four days. Before testing, each individual drank a glass of water. On 3 days, the drink was spiked with 100 milligrams of theanine, 60 mg of caffeine, or both. The theanine dose was equivalent to that in 4 to 5 cups of tea, and the caffeine translated to about 2.5 cups of tea. In the difficult tests, participants watched a computer screen and pressed a button when a designated shape appeared on the side of a busy visual field to which an arrow had previously pointed. Participants' accuracy differed little between days when they got water alone or with only one additive. Accuracy improved dramatically, however, on the day that they got the theanine-caffeine combination. The attention benefit lasted throughout the 3 hours of testing." Vuoden 2008 tutkimuksessa testattiin teaniinin ja kofeiinin vaikutusta yhdessä ja erikseen ja käytetty kerta-annos vastasi 2 litraa teetä sekä 1,7 desiä kahvia. Suuren teaniiniannoksen havaittiin lisäävän päänsärkyä ja heikentävän päässälaskukykyä, jos sen kanssa ei nautittu kofeiinia. Pelkkä normaaliannoksinen kofeiini sen sijaan paransi, reaktioaikaa, koettua vireystilaa ja suoriutumista visuaalisista tehtävistä. Yhdistelmäannostelu paransi visuaalisten kykyjen lisäksi myös numeromuistin toimintaa ja kielellistä suoriutumista.  

Kerralla nautitun kahdeksaa mukillista teetä vastaavan L-teaniiniannoksen havaittiin vuonna 2008 suoritetussa kokeessa lievittävän koettua stressiä ja laskevan kokeeseen osallistuneiden 12 parikymppisen koehenkilön sykettä verrattuna plaseboon. 

Huhtikuussa 2011 julkaistussa tutkimuksessa havaittiin, että 14 litraa teetä vastaava kerta-annos teaniinia paransi lievistä kognitiivista rajoitteista kärsineiden ihmisten muistia ja keskittymiskykyä.

Lähteet

 Aiheesta muualla 
PubChem: Theanine 
KEGG: L-Theanine 
ChemBlink: L-Theanine 

Luokka:Aminohapot
Luokka:Tee
Luokka:Psykoaktiiviset aineet
Luokka:Lisäravinteet
Luokka:Seulonnan keskeiset artikkelit